 **Flora Cup 2016 / Rõõm Jalgpallist**

**JUHEND (2008 a.s)**

**Vanusegrupp:**

* 2008 a. ja hiljem sündinud poisid
* NB! Võistkondadel on lubatud kasutada kahte vanemat mängijat, kes on sündinud peale 01.08.2007.

**Osalejad:**

* Turniiril osaleb 12 võistkonda, kes on paigutatud 3-liikmelistesse alagruppidesse Alagruppide kaks parimat võistkonda pääsevad veerandfinaalidesse mängima kohtadele 1-8. Alagrupi kolmanda koha omanikud moodustavad omaette alagrupi kohtadele 9-12. Võistkondadel on kohustus täita turniiri ametlik registreerimisleht ning tuua see hiljemalt enne esimest oma võistkonna mängu korraldajale
* Võistkonna suurus on maksimaalselt 14 mängijat + treener

**Mänguaeg:**

* 1 x 16 minutit

**Mänguväljak:**

* EJL jalgpallihall
* Väravate suurus 5x2 meetrit, penaltipunkt 7,5 meetrit väravajoonest
* Meeskondade tehniline ala asub väljaku küljejoone taga, kus ei ole lubatud viibida lapsevanematel!
* Jooksvad vahetused on lubatud ainult tehnilisest alast
* Mängitakse paralleelselt neljal väljakul, mis on tähistatud numbritega 1; 2 ; 3 ; 4

**Varustus:**

* Võistkonnad peavad mängima erivärvilistes numbritega mängusärkides. Kui mõlemal võistkonnal on samavärvilised mängusärgid, siis on kohustatud särgid vahetama või kasutama korraldaja poolt tagatud eraldusveste mängugraafikus teisena (võõrsilvõistkonnana) märgitud võistkond
* Mängijatel on kohustus kanda säärekaitsmeid
* Turniiri ametliku mängupalli suurus on nr. 3

**Mängu formaat:**

* 6 + 1 mängijat väljakul
* Edasi-tagasi vahetused
* Väravavaht alustab mängu jalaga
* Audid mängitakse lahti vastavalt üldtunnustatud FIFA jalgpallireeglitele, kuid eakohaselt!
* Mängu avalöögist ei ole lubatud sooritada otse pealelööki väravale

**Turniirisüsteem:**

* Moodustatakse A; B; C; D alagrupp, igasse gruppi loositakse 3 võistkonda.

\* alagrupis mängivad kõik kõigiga

\* võit annab tabelisse 3 punkti, viik 1 punkti, kaotus 0 punkti

\* kui 2 või enam võistkonda koguvad alagrupis sama arv punkte, selgitatakse paremusjärjestus järgnevate kriteeriumide alustel:

* 1. omavaheliste mängude tulemused
  2. omavaheliste mängude väravate vahe
  3. üldine väravate vahe
  4. suurem löödud väravate arv
  5. väiksem sisse lastud väravate arv
  6. penaltid 7,5m (esimese eksimuseni!)
* Peale alagrupifaasi mängitakse veerandfinaalid, kus vastavalt alagrupimängude tulemustele lähevad esimeses tabelipooles kokku A1 – B2; A2 – B1; C1 - D2 ; C2 – D1 positsioonidel olevad võistkonnad. Alagruppide kolmanda koha meeskonnad moodustavad omaette alagrupi ning mängivad välja kohad 9-12.
* Peale veerandfinaale toimuvad A poolfinaalid ning B poolfinaalid. Kui lõppkohtade mängus on seis peale normaalaega viigiline, selgitatakse paremusjärjestus penaltide löömisel. **NB! Penalteid lüüakse esimese eksimuseni!**

**Distsiplinaarkaristused:**

* Kaks kollast kaarti samas mängus tähendab eemaldamist
* Eemaldatud mängija peab väljakult koheselt lahkuma ning tema võistkond jätkab mängimist arvulises vähemuses. Eemaldatud mängija peab vahele jätma järgmise mängu

**Autasustamine:**

* Turniiri esikolmiku võistkondi autasustatakse mõlemas tasemegrupis karika, medalite ja esikoha mängijaid Nike´i meenetega.
* Eriauhinnad individuaalselt silmapaistvamatele mängijatele.

**TÄHELEPANU!**

VÕISTKOND, KES RIKUB **JÄMEDALT** TURNIIRI HEAKORDA/REEGLEID, KASUTAB VANEMAT VÕI MÄNGUKEELU ALL OLEVAT MÄNGIJAT, EEMALDATAKSE TURNIIRILT!

OSAVÕTUTASU EI KOMPENSEERITA.